title: Директива 2002/58/ЕО на Европейския парламент и на Съвета от 12 юли 2002 година относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации)

text:
Важна правна забележка

|

32002L0058

Официален вестник n° L 201 , 31/07/2002 стр. 0037 - 0047 специално чешко издание глава 13 том 29 стр. 514  - 524 специално испанско издание глава 13 том 29 стр. 514  - 524 специално унгарско издание глава 13 том 29 стр. 514  - 524 специално литвийско издание глава 13 том 29 стр. 514  - 524 LV.ES глава 13 том 29 стр. 514  - 524 MT.ES глава 13 том 29 стр. 514  - 524 PL.ES глава 13 том 29 стр. 514  - 524 SK.ES глава 13 том 29 стр. 514  - 524 специално словенско издание глава 13 том 29 стр. 514  - 524

		20020712Директива 2002/58/ЕО на Европейския парламент и на Съветаот 12 юли 2002 годинаотносно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията [1],като взеха предвид становището на Икономическия и социален комитет [2],след консултации с Комитета на регионите,като действаха в съответствие с процедурата, предвидена в член 251 от Договора [3],като имат предвид, че:(1) Директива 95/46/ЕО на Европейския парламент и на Съвета от 24 октомври 1995 година за защита на физическите лица по отношение на обработката на лични данни и за свободно движение на такива данни [4] изисква държавите-членки да гарантират правата и свободите на физически лица относно обработката на лични данни и, по-специално, неприкосновеността на личния им живот, за да се осигури свободният поток на лични данни в Общността.(2) Настоящата директива се стреми да зачита основните права и да спазва признатите принципи, по-специално от Хартата за основните права на Европейския съюз. По-специално настоящата директива се стреми да осигури пълно зачитане на правата, предвидени в членове 7 и 8 от Хартата.(3) Поверителният характер на комуникациите е гарантиран в съответствие с международни инструменти, отнасящи се до човешките права, по-специално в Европейската конвенция за защита на човешките права и основните свободи и конституциите на държавите-членки.(4) Директива 97/66/ЕО на Европейския парламент и на Съвета от 15 декември 1997 година относно обработката на лични данни и защитата на неприкосновеността на личния живот в телекомуникационния сектор [5] изяснява принципите, изложени в Директива 95/46/ЕО в специфични разпоредби за телекомуникационния сектор. Директива 97/66/ЕО трябва да бъде пригодена към развитието на пазари и технологии за електронни комуникационни услуги, за да осигури еднакво ниво на защита на лични данни и неприкосновеност на личния живот за потребители на публично достъпни електронни комуникационни услуги, въпреки използваните технологии. Тази директива, следователно, следва да бъде отменена и заменена от настоящата директива.(5) Нови съвременни цифрови технологии са въведени понастоящем в публичните комуникационни мрежи в Общността, което повишава специфичните изисквания по отношение на защитата на лични данни и неприкосновеността на личния живот на потребителя. Развитието на информационното общество се характеризира с въвеждането на нови електронни комуникационни услуги. Широката публика вече има достъп до мобилни цифрови мрежи, които може да си позволи. Цифровите мрежи имат големи способности и възможности за обработка на лични данни. Успешното трансгранично развитие на тези услуги отчасти зависи от доверието на потребителите, относно това, че неприкосновеността на личния им живот няма да бъде в опасност.(6) Интернет преобръща традиционните пазарни структури, като осигурява обща глобална инфраструктура за доставка на широк обхват от електронни комуникационни услуги. Публично достъпните електронни комуникационни услуги чрез Интернет разкриват нови възможности за потребителите, но също нови рискове за техните лични данни и неприкосновеност на личния им живот.(7) В случая на публични комуникационни мрежи, трябва да се изготвят специфични законови, подзаконови и технически разпоредби, за да се защитят основните права и свободи на физическите лица и легитимните интереси на юридическите лица, по-специално по отношение на увеличаващата се способност за автоматизирано съхранение и обработка на данни за абонати и потребители.(8) Следва да бъдат хармонизирани законовите, подзаконовите и техническите разпоредби, приети от държавите-членки, засягащи защитата на лични данни, неприкосновеността на личния живот и законния интерес на юридически лица в сектора за електронна комуникация, за да се избегнат пречките пред вътрешния пазар за електронна комуникация в съответствие с член 14 от Договора. Хармонизацията следва да бъде ограничена до изискванията, необходими за да се гарантира, че няма да бъде затруднявано популяризирането и развитието на нови електронни комуникационни услуги и мрежи между държавите-членки.(9) Заинтересованите държави-членки, доставчици и потребители, заедно с компетентните органи на Общността трябва да си сътрудничат при въвеждането и развитието на подходящи технологии, където това е необходимо, за да се приложат гаранциите, предвидени в настоящата директива и като се отчитат особено целите за минимизиране обработката на лични данни и използване на анонимни или данни въведени под псевдоним, където е възможно.(10) В сектора за електронни комуникации се прилага Директива 95/46/ЕО, по-специално по всички въпроси, засягащи защита на основни права и свободи, които не са специално обхванати от разпоредбите на настоящата директива, включително задълженията на администратора и правата на лицата. Директива 95/46/ЕО се прилага към непубличните комуникационни услуги.(11) Както Директива 95/46/ЕО, настоящата директива не се отнася до въпросите за защита на основните права и свободи свързани с дейности, които не се управляват от законодателството на Общността. Затова тя не променя съществуващия баланс между правото на индивида на неприкосновеност на личния живот и възможността на държавите-членки да предприемат мерки, съгласно член 15, параграф 1 от настоящата директива, необходими за защита на обществената сигурност, отбраната, сигурността на държавата (включително икономическото благополучие на държавата, когато дейностите се отнасят до въпроси по сигурността на държавата) и прилагане в изпълнение на наказателното право. Следователно, настоящата директива не засяга възможността на държавите-членки да провеждат законно прихващане на електронни комуникации или да предприемат други мерки, ако е необходимо за някои от тези цели и в съответствие с Европейската конвенция за защита на човешките права и основните свободи, съгласно тълкуването на решенията на Европейския съд за човешките права. Такива мерки трябва да бъдат уместни, строго пропорционални на предвидената цел и необходими в едно демократично общество, и следва да бъдат предмет на съответна защита в съответствие с Европейската конвенция за защита на човешките права и основните свободи.(12) Абонати на публично достъпна електронна комуникационна услуга могат да бъдат физически или юридически лица. Като допълва Директива 95/46/ЕО, настоящата директива е насочена към защита на основните права на физически лица, и по-специално тяхното право на неприкосновеност на личния живот, както и легитимните интереси на юридическите лица. Настоящата директива не налага задължение за държавите-членки да разширят прилагането на Директива 95/46/ЕО за защита на законните интереси на юридически лица, което е осигурено в рамките на приложимото законодателство на Общността и на националното законодателство.(13) Договорните отношения между абонат и доставчик на услуга може да изисква периодично или еднократно плащане за предоставената услуга или която ще се предостави. Картите с предварително плащане също се считат за договор.(14) Данни за местонахождение могат да се отнасят за географската ширина, дължина и височина на терминалното оборудване на потребителя, за посоката на движение, за нивото на точност на информацията за местонахождение, за индентификация на мрежовата клетка, в която терминалното оборудване е разположено в определен момент от време и за времето на регистриране на информацията за местонахождение.(15) Комуникацията може да включва всякаква информация относно наименование, номериране или адресиране на информация, предоставена от изпращача на комуникация или потребителя на връзка, за да извърши комуникацията. Данните за трафика могат да включват всякакво преобразуване на тази информация от мрежата, през която комуникацията се предава за целите на осъществяване на предаването. Данни за обмен могат, inter alia, да съдържат данни относно маршрута, продължителността, времето или обема на комуникацията, използвания протокол за местонахождението на терминалното оборудване на изпращача или получателя, за мрежата, от която комуникацията произхожда или приключва, за началото, края или продължителността на връзката. Те могат също да съдържат формат, в който комуникацията е предадена от мрежата.(16) Информация, която е част от радио-телевизионна услуга, предоставена чрез публична комуникационна мрежа, е предназначена за потенциално неограничена публика и не представлява комуникация по смисъла на настоящата директива. Въпреки това, в случаите когато индивидуален абонат или потребител, получавайки такава информация, може да бъде идентифициран, например услуги като видео по заявка, предаваната информация е обхваната по смисъла на комуникация за целите на настоящата директива.(17) За целите на настоящата директива съгласието на потребителя или абоната, независимо дали последният е физическо или юридическо лице, трябва да има същото значение, както данните-обект на съгласие, както са определени и допълнително уточнени в Директива 95/46/ЕО. Съгласие може да бъде дадено по всеки подходящ начин, позволяващ свободно да се посочи специфичен и уведомителен знак за желанията на потребителя, включително чрез отбелязване в графа, при посещение на интернет страница.(18) Например услуги с добавена стойност могат да съдържат съвет за най-малко скъпите пакети тарифи, пътно ръководство, информация за пътното движение, прогноза за времето и туристическа информация.(19) Прилагането на определени изисквания относно представянето и ограничаването на повикващата и свързаната линия за идентификация и за автоматично препращане на повикването на линиите на абоната, свързани към аналогови централи, не трябва да бъде задължително при специфични случаи, когато за такива приложения би се доказало, че са технически невъзможни или биха изисквали несъразмерно икономическо усилие. Важно е за заинтересованите страни да бъдат информирани при такива случаи и затова държавите-членки трябва да уведомяват за тях Комисията.(20) Доставчиците на услуги трябва да вземат подходящи мерки, за да гарантират сигурността на техните услуги, ако е необходимо заедно с доставчика на мрежата, и да информират абонатите за всякакви особени рискове от нарушаване на сигурността на мрежата. Такива рискове могат по-специално да се получат при електронните комуникационни услуги през открита мрежа, каквато е Интернет или аналогови мобилни телефони. Особено важно е за абонати и потребители на такива услуги да бъдат напълно информирани от техния доставчик на услуга за съществуващите рискове относно сигурността, които са извън обхвата на възможностите за отстраняване от доставчика на услуга. Доставчици на услуги, които предлагат публично достъпни електронни комуникационни услуги чрез Интернет, трябва да информират потребители и абонати за мерките, които те могат да вземат, за да защитят сигурността на техните съобщения, например чрез използване на специални типове софтуер или кодирани технологии. Изискването да се информират абонатите за специални рискове относно сигурността не освобождава доставчика на услуга от задължението да предприеме на негови разноски подходящи и незабавни мерки, за да отстрани всякакви нови, непредвидими рискове за сигурността и да възстанови нивото на нормална сигурност на услугата. Предоставянето на информация относно рисковете по сигурността на абонатите трябва да бъде без заплащане, с изключение на номиналните разходи, които абонатът може да направи при получаването или събирането на информация, например при получаване на комуникация по електронна поща. Сигурността се оценява в светлината на член 17 от Директива 95/46/ЕО.(21) Трябва да се вземат мерки, за да се предотврати неоторизираният достъп до съобщения, за да се защити конфиденциалният характер на комуникациите, включително както на съдържанията, така и на всякакви данни, свързани с такива съобщения, посредством публични комуникационни мрежи и налични електронни комуникационни услуги. Националното законодателство в някои държави-членки забранява само преднамерения неразрешен достъп до съобщения.(22) Забраната да се съхраняват съобщения и свързаните данни за трафик от лица, различни от потребителите, или без тяхното съгласие, не е насочено да забрани автоматично, междинно и временно съхранение на тази информация, доколкото това се прави с единствената цел осъществяване на предаване в електронни комуникационни мрежи и при условие че тази информация не се съхранява за период, по-дълъг от необходимия за предаване и за целите на ръководене на трафика, и че през периода на съхранение, конфиденциалният характер остава гарантиран. Когато това е необходимо за осъществяване на по-ефикасно продължаване на предаването на всякаква публично достъпна информация до други получатели на услугата по тяхно искане, настоящата директива не трябва да пречи такава информация да бъде допълнително съхранена, при условие че тази информация ще бъде при всички случаи без ограничение достъпна за обществото и че всякакви данни относно индивидуалните абонати или потребителите, поискали такава информация, ще бъдат изтрити.(23) Поверителността на комуникациите трябва също да бъде осигурена в законната търговска практика. Когато е необходимо и законно разрешено, комуникациите могат да бъдат записвани с цел предоставяне на доказателства за търговска сделка. При такова действие се прилага Директива 95/46/ЕО. Страните в комуникациите трябва да бъдат информирани за записването преди извършването му, за неговата цел и продължителността на съхраняването му. Записаните съобщения трябва да бъдат изтрити веднага щом е възможно и във всеки случай не по късно от края на периода, през който сделката може да бъде законно оспорена.(24) Оборудването на терминалите на потребителите на електронни комуникационни мрежи и всяка информация, съхранявана в такова оборудване, се отнасят до частния живот на потребителите, изискващ защита съгласно Европейската конвенция за защита на човешките права и основните свободи. Така наречените софтуер за наблюдение, снифери, скрити идентификатори и други подобни устройства могат да влязат в терминала на потребителите без тяхното знание, за да получат достъп до информация, да съхраняват скрита информация или да проследяват действията на потребителя и могат сериозно да засягат правото на неприкосновеност на личния живот на тези потребители. Използването на такива устройства трябва да бъде позволено само за законни цели със знанието на заинтересованите потребители.(25) Такива приспособления, обаче, например така наречените кукита (cookies), могат да бъдат легитимни и полезни средства, например при анализиране на ефективността на дизайна на Интернет страницата и рекламиране и проверка идентичността на потребителя, ангажиран в сделки онлайн. Когато такива приспособления (например кукита) са предвидени за законни цели, за да се улесни осигуряването на услуги за информационно общество, тяхната употреба трябва да се разреши, при условие че потребителите са снабдени с ясна и точна информация в съответствие с Директива 95/46/ЕО, относно целите на кукитата, или подобни приспособления, така че да се гарантира, че потребителите са запознати с информацията, която е поставена в терминалното оборудване, което те използват. Потребителите трябва да имат възможност да откажат да имат куки, или подобни приспособления, поставени в тяхното терминално оборудване. Това е особено важно, когато потребители, различни от оригиналния потребител, имат достъп до терминалното оборудване и по такъв начин — до всякакви данни, съдържащи информация, свързана с правото на неприкосновеност на личния живот, която е съхранена в такова оборудване. Информацията и правото на отказ могат да бъдат предложени веднъж за използване на различни приспособления, които ще се инсталират на терминалното оборудване на потребителя по време на същото включване, и също така обхващащи бъдещо използване, което може да се направи за тези услуги по време на следващи включвания. Методите за даване на информация, предлагаща право на отказ, или изискваща съгласие, трябва да са възможно най-лесни за ползване от потребителя. Все пак може да се направи достъп до съдържанието на специфична интернет страница, при условие на пълна информираност за приемането на приспособлението куки, или подобно приспособление, ако то се използва с легитимна цел.(26) Данните отнасящи се до абонатите, обработвани в електронно комуникационни мрежи за осъществяване на връзки и предаване на информация, съдържат информация за личния живот на физически лица и засягат правото да се зачита тяхната кореспонденция или засягат легитимни интереси на юридически лица. Такива данни могат да бъдат съхранени само до степен, която е необходима за осигуряване на услугата с цел изготвяне на сметка и за плащания при взаимна връзка и за ограничено време. Всякаква по-нататъшна обработка на такива данни, които доставчикът на публично достъпни електронни комуникационни услуги може да поиска да се извърши, за търговия на електронни комуникационни услуги или за осигуряване на услуги с добавена стойност, може да бъде позволена, само ако абонатът е дал съгласието си за това, на базата на точна и пълна информация, дадена от доставчика на публично достъпни електронни комуникационни услуги, за типа на по-нататъшната обработка, предвидена да се извърши и за правото на абоната да не даде или да оттегли неговото/нейното съгласие за такава обработка. Данни за трафика, използвани за търговия на комуникационни услуги, или за осигуряване на услуги с добавена стойност, трябва също да бъдат изтрити или да се направят анонимни след осигуряване на услугата. Доставчиците на услуги трябва винаги да държат абонатите информирани за типа данни, които те обработват и за целите и продължителността, за която това се прави.(27) Точният момент на приключването на предаването на комуникация, след който данните за трафика трябва да бъдат изтрити, с изключение за целите на изготвяне на сметка, може да зависи от типа на електронни комуникационни услуги, който е доставен. Например за гласово телефонно повикване, предаването ще приключи веднага щом потребителите приключат връзката. За електронна поща предаването е приключено веднага щом адресатът получи съобщението, обикновено от сървъра на своя доставчик на услуга.(28) Задължението да изтриват данни от трафика, или такива данни да се направят анонимни, когато не са необходими повече за целите на извършване на комуникация, не е в конфликт с такива процедури в Интернет, като кеширане на IP адреси в системата за наименование на домейн или кеширане на IP адреси на физически свръзки на адреси или използването на информация включване, за да се контролира правото на достъп до мрежи или услуги.(29) Когато е необходимо в отделни случаи, доставчикът на услуга може да обработва данни за трафика, отнасящи се до абонати и потребители, за да открие технически неизправности или грешки в предаването на съобщения. Данни за трафика, необходими за целите на изготвяне на сметка, могат също да бъдат обработени от доставчика, за да открие и спре измама при неплатено използване на електронна комуникационна услуга.(30) Системите за обезпечаване на електронни комуникационни мрежи и услуги трябва да бъдат направени, така че да ограничават количеството на необходимите лични данни до точен минимум. Всякакви дейности, свързани с обезпечаването на електронни комуникационни услуги, които излизат извън извършването на комуникация и изготвянето на сметки за тях, трябва да се основават на единни данни за трафика, които не могат да бъдат свързани с абонати или потребители. Когато такива дейности не могат да се основават на единни данни, те трябва да се разглеждат като услуги с добавена стойност, за които се изисква съгласие на абоната.(31) Дали съгласието, което трябва да бъде получено за обработка на лични данни, от гледна точка на предоставяне на специфична услуга с добавена стойност, трябва да бъде това на потребителя или на абоната, ще зависи от данните, които трябва да се обработят и от типа на услугата, която ще се предостави и дали е технически, процедурно и договорно възможно да се различи индивидуалното използване на електронни комуникационни услуги от юридическо или физическо лице, което се е абонирало за нея.(32) Където доставчикът на електронни комуникационни услуги или на услуга с добавена стойност, се договаря с подизпълнител за обработката на лични данни, необходими за обезпечаване на тези услуги за друга институция, такова договаряне с подизпълнител и последващата обработка на данни трябва да бъде в пълно съответствие с изискванията по отношение на администраторите и обработката на лични данни, както е обяснено в Директива 95/46/ЕО. Когато обезпечаването на услуга с добавена стойност изисква данните за трафик или местонахождение да се изпратят от доставчика на електронни комуникационни услуги на доставчика на услуги с добавена стойност, абонатите или потребителите, за които данните се отнасят, трябва да бъдат също напълно информирани за това изпращане, преди да дадат съгласието си за обработка на данните.(33) Въвеждането на сметки с описание на услугите подобри възможностите на абонатите да проверяват точността на вземаните такси от доставчика на услуга, но в същото време това може да наруши правото на неприкосновеност на личен живот на потребителите на публично достъпни електронни комуникационни услуги. Затова, за да се защити правото на неприкосновеност на личния живот на потребителя, държавите-членки трябва да насърчат развитието на опции при електронни комуникационни услуги, като улеснения за алтернативно плащане, които позволяват анонимност или строго личен достъп до публично достъпни електронни комуникационни услуги, например карти за повикване и улеснения за плащане с кредитни карти. В същата връзка държавите-членки могат да поискат операторите да предлагат на абонатите си различен тип подробно описание на сметката, в която известен брой цифри от набрания номер са били изтрити.(34) Необходимо е по отношение на идентификацията на повикващата линия да се защити правото на повикващата страна да откаже показване на идентификация на повикващата линия, от която се прави повикването и правото на повиканата страна да отхвърли повиквания от неидентифицирани линии. В специфични случаи има оправдание за незачитане елиминирането на показване на идентификацията на повикващата линия. Някои абонати, по-специално линии за помощ и подобни организации, имат интерес да се гарантира анонимността на техните посетители. Необходимо е, по отношение на идентификация на свързаната линия, да се защити правото и законния интерес на повиканата страна да откаже показването на идентификацията на линията, към която повикващата страна е действително свързана, по-специално при нахални повиквания. Доставчиците на публично достъпни електронни комуникационни услуги трябва да информират техните абонати за наличието на идентификация за повикващата и на свързаната линия в мрежата и за всички услуги, които се предлагат за идентификация на повикващата и свързаната линия, както и наличните възможности за неприкосновеност на личния живот. Това ще позволи на абонатите да направят информиран избор за възможностите за неприкосновеност на личния им живот, които могат да поискат да използват. Възможности за неприкосновеност на личния живот, които се предлагат на база за конкретна линия, не трябва непременно да бъдат на разположение, като автоматична услуга на мрежата, но могат да се получат с проста заявка от доставчика на публични електронни комуникационни услуги.(35) При цифровите мобилни мрежи, данните за местонахождение, даващи географското местонахождение на терминалното оборудване на мобилния потребител, се обработват, за да позволят предаването на съобщения. Такива данни са данни за трафика, обхванати от член 6 от настоящата директива. Все пак в допълнение, цифровите мобилни мрежи могат да имат възможност да обработват данни за местонахождение, които са по-точни, отколкото е необходимо за предаване на съобщения, и които се използват за обезпечаване на услуги с добавена стойност, такива като услуги, обезпечаващи индивидуализирана информация за трафика и указания за шофьори. Обработката на такива данни за услуги с добавена стойност трябва да бъде разрешено, само когато абонатите са дали съгласието си. Даже и в случаите, в които абонатите са дали съгласието си, те трябва да имат прости средства без заплащане, за да откажат временно обработката на данни за местонахождение.(36) Държавите-членки могат да ограничат правата на потребители и абонати за неприкосновеност на личния им живот по отношение на идентификация на повикващата линия, когато това е необходимо, за да се проследят неприятни обаждания, и по отношение на идентификация на повикващата линия и данни за местонахождение, когато това е необходимо, за да се позволи на аварийните служби да изпълняват задачите си колкото е възможно ефективно. За тези цели държавите-членки могат да одобрят специфични разпоредби, като възложат на доставчиците на електронни комуникационни услуги да обезпечават достъп до идентификация на повикващата линия и данни за местонахождение без предварително съгласие на заинтересованите потребители и абонати.(37) Трябва да бъдат предоставени защити за абонати срещу неприятности, които могат да бъдат причинени от автоматични повиквания, изпращани от други. При това в такива случаи трябва да е възможно за абонатите да спрат изпратените повиквания, минаващи през техните терминали с проста заявка до доставчика на публично достъпни електронни комуникационни услуги.(38) Указателите на абонатите на електронни комуникационни услуги са широко разпространени и публични. Правото на неприкосновеност на личния живот на физически лица и законният интерес на юридически лица изискват абонатите да имат възможност да определят дали техните лични данни да се публикуват в указател и, ако е така, кои от тях да се публикуват. Доставчиците на публични указатели трябва да информират абонатите, които ще бъдат включени в такива указатели, за целите на указателя и за всяко специфично използване, което може да се направи от публичните указатели, по-специално посредством функции за търсене включени в софтуера, такива като функции за обратно търсене, позволяващи на потребителите на указателя да откриват наименование и адрес на абоната на базата само на телефонен номер.(39) Задължението да се информират абонатите за целта/целите на публичните указатели, в които техните лични данни ще бъдат включени, трябва да се наложи на страните, събиращи данните за такова включване. Когато данните могат да бъдат предадени на една или повече трети страни, абонатът трябва да бъде информиран за тази възможност и за получателя или за категориите възможни получатели. Всяко предаване трябва да бъде предмет на условието, че данните не могат да се използват за други цели, освен за тези, за които са събрани. Ако страната, събираща данните от абонатите или трети страни, на които данните са били предадени, желае да използва данните с допълнителна цел, трябва да се получи подновено съгласие от абоната, или от първата страна, събираща данните или от трета страна, на която данните са били предадени.(40) На абонатите следва да бъдат предоставени защити срещу намеса в неприкосновеността на личния им живот от нежелана комуникация с цел директен маркетинг, и по-специално посредством автоматично набиращи машини, факсове и електронни пощи, включително кратките съобщения по мобилните телефони. Тези форми на нежелана търговска комуникация могат от една страна да бъдат сравнително лесно и евтино извършвани, но от друга страна могат да налагат бреме и/или разход на получателя. При това в някои случаи техният обем може също да причини затруднения за мрежите за електронна комуникация и терминалното оборудване. За такива форми на нежелани съобщения за директен маркетинг е оправдано да се поиска предварително изричното съгласие на получателите преди такива съобщения да бъдат адресирани до тях. Единният пазар изисква хармонизиран подход, за да се осигурят прости правила в цялата Общност за търговските дейности и потребителите.(41) В контекста на съществуващо взаимоотношение с купувача, оправдано е да се позволи използването на електронни координати при предлагането на подобни продукти или услуги, но само от същата компания, която е получила електронните координати в съответствие с Директива 95/46/ЕО. Когато се получат електронни координати, клиентът трябва да бъде информиран за тяхното бъдещо използване при директен маркетинг по ясен и отчетлив начин и да бъде дадена възможност да се откаже такова използване. Тази възможност трябва да бъде продължена, за да бъде предложена безплатно при всяка последваща комуникация за директна търговия, с изключение на разходи за предаването на този отказ.(42) Други форми на търговия, които са по-скъпи за изпращача и не налагат финансови разходи на абонатите и потребителите, като личните гласови телефонни повиквания, могат да оправдаят поддръжката на система, даваща на абонати или потребители възможността да показват, че не желаят да получават такива повиквания. Въпреки това, за да не се намалят съществуващите нива на защита на неприкосновеността на личния живот, държавите-членки трябва да дадат правото да се поддържат национални системи, които позволяват такива повиквания до абонати и потребители, които са дали предварително съгласието си.(43) За да се улесни ефективното прилагане на разпоредби на Общността при нежелани съобщения за директен маркетинг, необходимо е да се забрани използването на невярна самоличност или неверни обратни адреси или номера, когато се изпращат нежелани съобщения за целите на директна търговия.(44) Определени системи за електронна поща позволяват на абонатите да видят изпращача и темата на електронното писмо, и да изтриват комуникацията без да свалят съдържанието на останалата електронна поща или приложения, като така намаляват разходите, които могат да възникнат от отварянето на нежелани електронни писма или приложения. Тези разпоредби могат да продължат да бъдат полезни в определени случаи, като допълнително средство към общите задължения, установени в настоящата директива.(45) Настоящата директива не накърнява разпоредбите, които държавите членки приемат, за да защитят законните интереси на юридически лица по отношение на нежелани съобщения за целите на директен маркетинг. Когато държави-членки създават опт-аут регистър за такива съобщения към юридически лица, главно бизнес потребители, разпоредбите на член 7 от Директива 2000/31/ЕО на Европейския парламент и на Съвета от 8 юни 2000 година относно определени правни аспекти за услуги в информационното общество, по-специално в електронната търговия във вътрешния пазар (Директива относно електронна търговия) [6] са напълно приложими.(46) Функционалните възможности за предоставяне на електронни комуникационни услуги могат да бъдат интегрирани в мрежа или във всяка част от терминалното оборудване на потребителя, включително софтуера. Защитата на личните данни и неприкосновеността на личния живот на потребителя при публично достъпни електронни комуникационни услуги трябва да бъдат независими от конфигурацията на различните компоненти, необходими за да се обезпечи услугата и разпрeделението на необходимите функционални възможности между тези компоненти. Директива 95/46/ЕО обхваща всяка форма на обработка на лични данни, независимо от използваната технология. Съществуването на специфични разпоредби за електронни комуникационни услуги, успоредно с общи разпоредби за други компоненти, необходими за обезпечаването на такива услуги, може да не улеснява защитата на лични данни и неприкосновеността на личния живот по технологично неутрален начин. Затова може да е необходимо да се одобрят мерки, изискващи производителите на определени типове оборудване, използвано за електронни комуникационни услуги, да конструират техния продукт по такъв начин, че да съдържа защити, които да осигурят личните данни и неприкосновеността на личния живот на потребителя и абоната да са защитени. Одобряването на такива мерки в съответствие с Директива 1999/5/ЕО на Европейския парламент и на Съвета от 9 март 1999 година относно радио оборудване и оборудване за телекомуникационни терминали и взаимното признаване на тяхното съответствие [7] ще гарантира, че въвеждането на технически характеристики за електронно комуникационно оборудване, включително софтуер за целите на защита на данни, ще бъде хармонизирано, за да бъде съвместимо с осъществяването на вътрешния пазар.(47) Когато не са спазени правата на потребителите и абонатите, националното законодателство трябва да осигури съдебни средства за защита. Трябва да се налагат наказания на всяко лице, независимо дали е обхванато от частното или публичното право, което не спазва националните мерки, предприети съгласно настоящата директива.(48) Полезно е в приложното поле на настоящата директива да се черпи от опита на Работната група за защитата на физическите лица по отношение на обработката на лични данни, съставена от представители на надзорните органи на държавите-членки, създадена с член 29 от Директива 95/46/ЕО.(49) За да се улесни спазването на разпоредбите на настоящата директива, са необходими определени специфични мерки за обработката на данни, която вече е в ход към датата, на която националното законодателство по прилагане съгласно настоящата директива влезе в сила,ПРИЕХА НАСТОЯЩАТА ДИРЕКТИВА:Член 1Обхват и цел1. Настоящата директива хармонизира разпоредбите на държавите-членки, нeобходими за осигуряване на еквивалентно ниво на защита на основни права и свободи и, по-специално, правото на неприкосновеност на личен живот по отношение на обработката на лични данни в електронно комуникационния сектор и да се осигури свободно движение на такива данни и оборудване за електронни съобщения и услуги в Общността.2. Разпоредбите на настоящата директива конкретизират и допълват Директива 95/46/ЕО за целите, упоменати в параграф 1. Освен това те се грижат за защита на легитимните интереси на абонати, които са юридически лица.3. Настоящата директива не се прилага за дейности, които попадат извън обхвата на Договора за създаване на Европейската общност, като тези обхванати от дялове V и VI от Договора за Европейския съюз, и във всички случаи за дейности, отнасящи се до обществената сигурност, отбраната, сигурността на държавата (включително икономическото благосъстояние на държавата, когато дейностите се отнасят до проблемите за сигурността на държавата) и дейностите на държавата в областта на наказателното право.Член 2ДефиницииОсвен ако не е предвидено друго, се прилагат дефинициите от Директива 95/46/ЕО и от Директива 2002/21/ЕО на Европейския парламент и на Съвета от 7 март 2002 година относно обща регулаторна структура за електронни комуникационни мрежи и услуги (Рамкова директива) [8].Прилагат се също следните дефиниции:а) "потребител" означава всяко физическо лице, използващо публично достъпни електронни комуникационни услуги за частни или бизнес цели, без да е необходимо да се е абонирал за тази услуга;б) "данни за трафик" означава всякакви данни, обработени с цел пренасяне на комуникация през електронни комуникационни мрежи или за изготвяне на сметка за това;в) "данни за местонахождение" означава всякакви данни, обработени в електронни комуникационни мрежи, показващи географското местоположение на терминалното оборудване на потребителя на публично достъпни електронни комуникационни услуги;г) "комуникация" означава всяка информация, обменена или пренесена между определен брой страни с помощта на публично достъпни електронни комуникационни услуги. Това не включва информация, пренасяна като част от услуга за публично радио-разпръскване през електронни комуникационни мрежи с изключение на информацията, която може да бъде свързана с идентифицируем абонат или потребител, получаващ информацията.д) "повикване" означава връзка, установена посредством публично достъпна телефонна услуга, позволяваща двустранна комуникация в реално време;е) "съгласие" на потребител или абонат отговаря на съгласието на заинтересованото лице по Директива 95/46/ЕО;ж) "услуга с добавена стойност" означава всяка услуга, която изисква обработката на данни за трафик или местонахождение, освен тези за данни за трафик извън необходимите за предаване на комуникация или изготвяне на сметка за това;з) "електронна поща" означава всеки текст, глас, звук или образ, изпратен през публични комуникационни мрежи, който може да се съхранява в мрежата или в терминалното оборудване на получателя, докато се вземе от получателя.Член 3Услуги, за които се отнася1. Настоящата директива се прилага при обработката на лични данни във връзка с предоставянето на публично достъпни електронни комуникационни услуги в публични комуникационни мрежи в Общността.2. Членове 8, 10 и 11 се прилагат към линии на абонати, свързани към цифрови централи и където е технически възможно, и ако не изисква прекомерно икономическо усилие, към линии на абонати, свързани към аналогови централи.3. В случаите, когато би било технически невъзможно или се изисква прекомерно икономическо усилие, за да се изпълнят изискванията на членове 8, 10 и 11, Комисията трябва да бъде уведомена от държавите-членки.Член 4Сигурност1. Доставчикът на публично достъпни електронни комуникационни услуги трябва да вземе подходящи технически и организационни мерки, за да защити сигурността на неговите услуги, ако е необходимо заедно с доставчика на публични комуникационни мрежи по отношение на сигурността на мрежата. Като се вземе предвид състоянието на науката и разходите за тяхното изпълнение, тези мерки трябва да осигуряват ниво на сигурност, съответстващо на риска, който е налице.2. В случай на особен риск от нарушение на сигурността на мрежата, доставчикът на публично достъпни електронни комуникационни услуги трябва да уведоми абонатите относно такъв риск и, когато рискът се намира извън обхвата на мерките, които трябва да предприеме доставчикът на услугата, относно всички възможни средства за справяне, включително указание за възможните свързани разходи.Член 5Конфиденциалност на комуникациите1. Държавите-членки гарантират конфиденциалност на съобщенията и свързания трафик на данни през публични комуникационни мрежи и публично достъпни електронни комуникационни услуги, чрез националното си законодателство. По-специално те забраняват слушане, записване, съхранение и други видове подслушване или наблюдение на съобщения и свързаните данни за трафика от страна на лица, различни от потребители без съгласието на заинтересованите потребители, с изключение на законно упълномощени да извършват това в съответствие с член 15 параграф 1. Настоящият параграф не пречи на техническото съхранение, което е необходимо за пренасяне на комуникация, без да противоречи на принципа за конфиденциалност.2. Параграф 1 не засяга всяко законно разрешено записване на съобщения и свързаните данни за трафик, когато се изпълнява в хода на законна бизнес практика, с цел осигуряване на доказателство за търговска сделка или на всякаква друга бизнес комуникация.3. Държавите-членки гарантират, че използването на електронни комуникационни мрежи, за да се съхранява информация или да се получи достъп до информация, съхранявана в терминалното оборудване на абоната или потребителя е позволено, само при условие че на заинтересования абонат или потребител е предоставена ясна и цялостна информация в съответствие с Директива 95/46/ЕО, inter alia, относно целите на обработката и е предложено правото да се откаже такава обработка от администратора на данни. Това не пречи на всяко техническо съхранение или достъп с единствена цел осъществяване или улесняване на предаването на комуникация през електронна комуникационна мрежа или като точно необходима, за да се предостави информационна обществена услуга, изрично поискана от абоната или потребителя.Член 6Данни за трафик1. Данни за трафик, отнасящи се до абонати и потребители, обработени и съхранени от доставчика на публични комуникационни мрежи или публично достъпни електронни комуникационни услуги, трябва да бъдат изтрити или да се направят анонимни, когато не са необходими повече за целите на предаване на комуникация, без да се накърнява параграф 2, 3 и 5 от настоящия член и член 15, параграф 1.2. Могат да бъдат обработени данни за трафик, необходими за целите на изготвяне на сметката на абоната и плащания при взаимна връзка. Такава обработка е допустима само до края на периода, през който сметката може законно да бъде оспорена или плащането търсено.3. С цел търговия на електронни комуникационни услуги или за обезпечаването на услуга с добавена стойност, доставчикът на публично достъпни електронни комуникационни услуги може да обработва данните, упоменати в параграф 1, до степен и продължителност, необходима за такива услуги или търговия, ако абонатът или потребителят, за когото се отнасят данните, даде съгласието си. На потребители или абонати трябва да бъде дадена възможността да оттеглят по всяко време съгласието си за обработка на данни за трафика.4. Доставчикът на услуга трябва да информира абоната или потребителя за типовете данни за трафика, които се обработват и за продължителността на такава обработка, за целите упоменати в параграф 2 и преди да получи съгласие, за целите упоменати в параграф 3.5. Обработка на данни за трафик, в съответствие с параграфи 1, 2, 3 и 4, трябва да бъде ограничена до лица, действащи под ръководството на доставчиците на публични комуникационни мрежи и публично достъпни електронни комуникационни услуги, които отговарят за изготвянето на сметки или управлението на трафика, за запитванията на клиенти, за разкриването на измами, за търговията с електронни комуникационни услуги или за обезпечаването на услуга с добавена стойност и трябва да бъде ограничена до това, което е необходимо за целите на тези дейности.6. Параграфи 1, 2, 3 и 5 се прилагат без да се засяга възможността компетентните органи да бъдат информирани за трафика на данни в съответствие с приложимото законодателство от гледна точка на уреждане на спорове, по-специално спорове за връзка или изготвяне на сметка.Член 7Изготвяне на сметки с описание на услугите1. Абонатите имат правото да получат сметки, които не са с описание на услугите.2. Държавите-членки прилагат национални разпоредби, за да съгласуват правата на абонати, получаващи сметки с описание на услугите, с правото на неприкосновеност на личния живот на повикващите потребители и повиканите абонати, например посредством осигуряване на тези потребители или абонати на достатъчно допълнителни методи за запазване на неприкосновеността на личния им живот при комуникации или плащания.Член 8Показване и ограничаване на идентификацията на повикваща и свързана линия1. Когато се предлага идентификация на повикващата линия, доставчикът на услугата трябва да предложи на потребителя, който повиква, възможността да използва безплатно прости средства за предотвратяване показването на идентификацията на повикващата линия на база конкретно повикване. Повикващият абонат трябва да има тази възможност на база за конкретно повикване.2. Когато се предлага показване на идентификацията на повикваща линия, доставчикът на услуга трябва да предложи на повикания абонат възможност, като използва безплатно прости средства, за оправдано използване на тази функция за предотвратяване на показването на идентификация на повикващата линия за следващи повиквания.3. Когато се предлага показване на идентификация на повикващата линия и когато идентификацията на повикващата линия се показва преди да се осъществи повикването, доставчикът на услуга трябва да предлага на повикания абонат възможност, като използва прости средства, за отхвърляне на следващи повиквания, когато показването на идентификацията на повикващата линия е било предотвратено от повикващия потребител или абонат.4. Когато се предлага идентификация на свързаната линия, доставчикът на услуга трябва да предлага на повикания абонат възможността, като използва безплатно прости средства, да предотврати показването на идентификацията на свързаната линия на повикващия потребител.5. Параграф 1 се прилага също по отношение на повиквания, произхождащи от Общността към трети страни. Параграфи 2, 3 и 4 се прилагат също към идващи съобщения, произхождащи от трети страни.6. Държавите-членки следят, в случай на предлагане на показване на идентификация за повикваща и/или свързана линия, доставчиците на публично достъпни електронни комуникационни услуги ще информират обществото за това и за възможностите, предвидени в параграфи 1, 2, 3 и 4.Член 9Данни за местонахождение, различни от данни за трафик1. Когато данни за местонахождение, различни от данни за трафик, отнасящи се до потребители или абонати на публични комуникационни мрежи или публично достъпни електронни комуникационни услуги, могат да бъдат обработени, такива данни могат да бъдат обработени, само когато се направят анонимни или със съгласието на потребители или абонати до степен и продължителност необходими за предоставяне на услуга с добавена стойност. Доставчикът на услуга трябва да информира потребители или абонати, преди да получи тяхното съгласие, за типа на данни за местонахождение, различни от данни за трафик, които ще бъдат обработени, за целите и за продължителността на обработката и дали данните ще бъдат предадени на трета страна с цел предоставяне на услуга с добавена стойност. На потребителите или абонатите трябва да бъде дадена възможност по всяко време да оттеглят своето съгласие за обработка на данни за местонахождение, различни от данни за трафик.2. Когато е било получено съгласието на потребителите или абонатите за обработката на данни за местонахождение, различни от данни за трафик, потребителят или абонатът трябва да продължи да има възможността при всяко включване в мрежата или при всяко предаване на комуникация, като използва безплатно прости средства, да откаже временно обработката на такива данни.3. Обработката на данни за местонахождение, различни от данни за трафик, в съответствие с параграфи 1 и 2, трябва да бъде ограничена до лица, действащи по пълномощие на доставчика на публични комуникационни мрежи или публично достъпни комуникационни услуги или от трета страна, която доставя услуга с добавена стойност и трябва да бъде ограничена до необходимото за целите на доставка на услуга с добавена стойност.Член 10ИзключенияДържавите-членки трябва да следят да има прозрачни процедури, определящи начина, по който доставчик на публични комуникационни мрежи и/или публично достъпни електронни комуникационни услуги, може да не зачете:a) елиминирането на показването на идентификация на повикващата линия, при подаване на искане от абонат за проследяване на злонамерени и досадни повиквания; в този случай, в съответствие с националното законодателство, данните, съдържащи идентификация на повикващия абонат ще бъдат съхранени и ще се направят достъпни от доставчика на публични комуникационни мрежи и/или публично достъпни електронни комуникационни услуги;б) елиминирането на показването на идентификация на повикващата линия и временния отказ или липсата на съгласие на абоната или потребителя за обработка на данни за местоположение на база за конкретна линия, за организации занимаващи се със спешни повиквания и признати за такива от държава-членка, включително правоприлагащи организации, услуги за бърза помощ и противопожарна служба, с цел отговаряне на такива повиквания.Член 11Автоматично изпращане на повикванеДържавите-членки осигуряват на всеки абонат възможността, като използва безплатно прости средства, да спре автоматично изпращане на повикване от трета страна до терминала на абоната.Член 12Указатели на абонати1. Държавите-членки следят абонатите да са информирани безплатно и преди да са включени в указателя, относно целта (целите) на отпечатания или електронен указател на абонати, достъпен до широката публика или, който може да се получи чрез справки, в които техните лични данни могат да бъдат включени, и за всяко по-нататъшно използване въз основа на функции за търсене, включени в електронните версии на указателя.2. Държавите-членки следят на абонатите да бъде дадена възможност да определят дали техните лични данни да бъдат включени в публичен указател и, ако е така, кои данни, до степен достатъчна за целите на указателя, както е определено от доставчика на указателя, както и да провери, коригира или оттегли такива данни. Невключването в публичния указател на абонати, проверката, коригирането или оттеглянето на лични данни от него трябва бъде безплатно.3. Държавите-членки могат да изискват за всяка цел на публичен указател, освен тази за търсене на координати на лица на база техните имена и когато е необходимо минимален брой други идентификатори, да бъде поискано допълнително съгласие от абонатите.4. Параграфи 1 и 2 се прилагат към абонати, които са физически лица. Държавите-членки осигуряват също в рамките на правото на Общността и приложимото национално законодателство, законните интереси на абонати, различни от физически лица по отношение на тяхното вписване в публични указатели, да са достатъчно защитени.Член 13Нежелани съобщения1. Използването на автоматизирани повикващи системи без човешка намеса (автоматично повикващи машини), машини за факсимилета (факс) или електронна поща за целите на директна търговия, може да бъде позволено само по отношение на абонати, които са дали предварително своето съгласие.2. Въпреки параграф 1, когато физическо или юридическо лице получи от своите клиенти техните електронни координати за електронна поща, в контекста на продажбата на продукт или услуга, в съответствие с Директива 95/46/ЕО, същото физическо или юридическо лице може да използва тези електронни координати за директна търговия на неговите собствени подобни продукти или услуги, при условие че на клиентите ясно и отчетливо е дадена възможност да възразят безплатно и по лесен начин на такова използване на електронни координати, когато те са събирани и при всяко съобщение, в случай че клиентът не е възразил първоначално на такова използване.3. Държавите-членки предприемат подходящи мерки, за да осигурят безплатно нежеланите съобщения за целите на директна търговия, с изключение на упоменатите в параграфи 1 и 2, да не са разрешени без съгласието на заинтересованите абонати или по отношение на абонати, които не желаят да получават тези съобщения, като изборът между тези възможности се определя от националното законодателство.4. Във всеки случай трябва да бъде забранена практиката да се изпраща електронна поща за целите на директна търговия, прикриваща или скриваща идентичността на подателя, от чието име се прави комуникацията, или без валиден адрес, на който получателят да може да изпрати искане да се спрат такива съобщения.5. Параграфи 1 и 3 се прилагат към абонати, които са физически лица. Държавите-членки гарантират също в рамките на законодателството на Общността и приложимото национално законодателство, че законните интереси на абонати, различни от физически лица, по отношение на нежелани съобщения, са достатъчно защитени.Член 14Технически характеристики и стандартизация1. При изпълнението на разпоредбите на настоящата директива държавите-членки гарантират, при условията на параграфи 2 и 3, че няма да се налагат задължителни изисквания за специфични технически характеристики относно терминали или друго електронно оборудване за съобщения, които могат да пречат на пускането на оборудване на пазара и свободното движение на такова оборудване във и между държавите-членки.2. Когато разпоредбите на настоящата директива могат да се изпълнят само посредством изискване на специфични технически характеристики в електронни комуникационни мрежи, държавите-членки информират Комисията в съответствие с процедурата, предвидена в Директива 98/34/ЕО на Европейския парламент и на Съвета от 22 юни 1998 г., установяваща процедура за обезпечаване на информация в областта на техническите стандарти разпоредби и за правила относно услуги в информационно общество [9].3. Когато се изисква, могат да се приемат мерки, за да се осигури терминалното оборудване бъде конструирано по начин, които е съвместим с правото на потребителите да защитават и контролират използването на техните лични данни, в съответствие с Директива 1999/5/ЕО и Решение 87/95/ЕИО на Съвета от 22 декември 1986 година, относно стандартизация в областта на информационните технологии и съобщения [10]Член 15Приложение на някои разпоредби от Директива 95/46/ЕО1. Държавите-членки могат да приемат законодателни мерки, за да ограничат обхвата на правата и задълженията, предвидени в член 5, член 6, член 8, параграф 1, 2, 3, и 4 и член 9 от настоящата директива, когато такова ограничаване представлява необходима, подходяща и пропорционална мярка в рамките на демократично общество, за да гарантира национална сигурност (т.е държавна сигурност), отбрана, обществена безопасност и превенцията, разследването, разкриването и преследването на криминални нарушения или неразрешено използване на електронна комуникационна система, както е посочено в член 13, параграф 1 от Директива 95/46/ЕО. В тази връзка, държавите-членки могат, inter alia, да одобрят законодателни мерки, предвиждащи съхранението на данни за ограничен период, оправдани на основанията, изложени в настоящия параграф. Всички мерки, упоменати в настоящия параграф, трябва да бъдат в съответствие с общите принципи на законодателството на Общността, включително онези, упоменати в член 6, параграф 1 и 2 от Договора за Европейския съюз.2. Разпоредбите на глава III относно средствата за съдебна защита, отговорността и санкциите от Директива 95/46/ЕО трябва да се прилагат по отношение на национални разпоредби, одобрени съгласно настоящата директива и по отношение на правата на личността, произтичащи от настоящата директива.3. Работната група за защита на личността, по отношение на обработката на лични данни, създадена от член 29 от Директива 95/46/ЕО, трябва да изпълнява също задачи, посочени в член 30 от настоящата директива, по отношение на въпроси, обхванати от настоящата директива, основно по защита на основните права и свободи и законни интереси в електронните комуникационни сектори.Член 16Преходни разпоредби1. Член 12 не се прилага към издания на указатели вече произведени или пуснати на пазара в печатна или извънмрежова електронна форма, преди национални разпоредби, приети съгласно настоящата директива, да влязат в сила.2. Когато личните данни на абонати на фиксирани или мобилни публични гласови телефонни услуги са били включени в публичен указател на абонати в съответствие с разпоредбите на Директива 95/46/ЕО и член 11 от Директива 97/66/ЕО преди националните разпоредби, приети съгласно настоящата директива, да влязат в сила, личните данни на такива абонати могат да останат включени в този публичен указател в неговата печатна или електронна версия, включително версия с функции за обратно търсене, освен ако абонатите посочат друго, след като са получили пълна информация относно целите и възможностите в съответствие с член 12 от настоящата директива.Член 17Въвеждане1. Преди 31 октомври 2003 година държавите-членки въвеждат в сила разпоредбите, необходими за да приведат законодателството си в съответствие с настоящата директива. Те незабавно информират Комисията за това.Когато държавите-членки приемат тези разпоредби, в тях да се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното законодателство, които приемат в областта, уредена с настоящата директива и за всякакви последващи изменения на тези разпоредби.Член 18ПреразглежданеНе по-късно от три години след датата, упомената в член 17, параграф 1, Комисията представя доклад пред Европейския парламент и Съвета, относно прилагането на настоящата директива и нейното въздействие върху стопански оператори и потребители, по специално по отношение на разпоредбите за нежелани съобщения, като се взема под внимание международната среда. За тази цел, Комисията може да изиска информация от държавите-членки, които трябва да я предоставят без прекалено забавяне. Когато е подходящо, Комисията трябва да представи предложения да се измени настоящата директива, взимайки под внимание резултатите от този доклад, всякакви промени в сектора и всяко друго предложение, което може да счита за необходимо, за да се подобри ефективността на настоящата директива.Член 19ОтмянаС настоящото се отменя Директива 97/66/ЕО, считано от датата, посочена в член 17, параграф 1.Позоваванията на отменената директива трябва да бъдат тълкувани като позовавания на настоящата директива.Член 20Влизане в силаНастоящата директива влиза в сила в деня на официалното ѝ публикуване в Официален вестник на Европейските общности.Член 21АдресатиАдресати на настоящата директива са държавите-членки.Съставено в Брюксел на 12 юли 2002 година.За Европейския парламентПредседателP. CoxЗа СъветаПредседателT. Pedersen[1] ОВ C 365 E, 19.12.2000 г., стр. 223.[2] ОВ C 123, 25.4.2001 г., стр. 53.[3] Становище на Европейския парламент от 13 ноември 2001 година (все още непубликувано в Официален вестник), Обща позиция на Съвета от 28 януари 2002 година (ОВ C 113 E, 14.5.2002 г., стр. 39) и Решение на Европейския парламент от 30 май 2002 година (все още непубликувано в Официален вестник). Решение на Съвета от 25 юни 2002 година.[4] ОВ L 281, 23.11.1995 г., стр. 31.[5] ОВ L 24, 30.1.1998 г., стр. 1.[6] ОВ L 178, 17.7.2000 г., стр. 1.[7] ОВ L 91, 7.4.1999 г., стр. 10.[8] ОВ L 108, 24.4.2002 г., стр. 33.[9] ОВ L 204, 21.7.1998 г., стр. 37. Директива, последно изменена с Директива 98/48/ЕО (ОВ L 217, 5.8.1998 г., стр. 18).[10] ОВ L 36, 7.2.1987 г., стр. 31. Решение, последно изменено с Акта за присъединяване от 1994 г.--------------------------------------------------


title: Директива 2008/16/ЕО на Комисията от 15 февруари 2008 година за изменение на Директива 98/8/ЕО на Европейския парламент и на Съвета с цел включване на етофенпрокс като активно вещество в приложение I към нея (Текст от значение за ЕИП)

text:
               16.2.2008

               BG

               Официален вестник на Европейския съюз

               L 42/48

      ДИРЕКТИВА 2008/16/ЕО НА КОМИСИЯТА

   от 15 февруари 2008 година
   за изменение на Директива 98/8/ЕО на Европейския парламент и на Съвета с цел включване на етофенпрокс като активно вещество в приложение I към нея
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               Регламент (ЕО) № 2032/2003 на Комисията от 4 ноември 2003 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди и за изменение на Регламент (ЕО) № 1896/2000 (2), установява списък с активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва етофенпрокс.

               (2)

               Съгласно Регламент (ЕО) № 2032/2003 на етофенпрокс е направена оценка в съответствие с член 11, параграф 2 от Директива 98/8/ЕО за употреба в продуктов тип 8, консерванти за дърво, съгласно определението, посочено в приложение V към Директива 98/8/ЕО.

               (3)

               Австрия бе определена за докладваща държава-членка и на 11 октомври 2005 г. представи на Комисията доклада на компетентния орган, придружен от препоръка, в съответствие с член 10, параграфи 5 и 7 от Регламент (ЕО) № 2032/2003.

               (4)

               Докладът на компетентния орган беше преразгледан от държавите-членки и Комисията. В съответствие с член 11, параграф 4 от Регламент (ЕО) № 2032/2003 констатациите от прегледа бяха включени в доклад за оценка на заседанието на Постоянния комитет по биоцидите на 21 юни 2006 г.

               (5)

               Преразглеждането във връзка с етофенпрокс не разкри нерешени въпроси или други опасения, с които трябва да се заеме Научният комитет по рисковете за здравето и околната среда.

               (6)

               От проучванията става ясно, че биоцидите, използвани като консерванти за дърво и съдържащи етофенпрокс, отговарят на изискванията на член 5 от Директива 98/8/ЕО. Обаче установените рискове за човешкото здраве са приемливи само за сезонна и непостоянна употреба (до три месеца на година). Поради това е целесъобразно етофенпрокс да бъде включен в приложение I към Директива 98/8/ЕО, за да се гарантира, че във всички държави-членки разрешенията за биоциди, използвани като консерванти за дърво и съдържащи етофенпрокс, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО. За разрешения за целогодишна употреба на продуктите ще се изисква предоставянето на данни за дермална абсорбция, за да бъде доказано, че продуктите могат да бъдат използвани, без да създават неприемливи рискове за човешкото здраве.

               (7)

               В светлината на констатациите, включени в доклада за оценка, и по-специално на установения риск за работниците, е уместно да се изисква употреба на подходящи предпазни средства при работа с продукти, съдържащи етофенпрокс и предназначени за промишлена употреба.

               (8)

               Не всички възможни употреби са оценени на ниво на Общността. Следователно е целесъобразно държавите-членки да обърнат особено внимание на рисковете за населението и околната среда, които не са били представени при оценката на риска на ниво на Общността и, при издаване на разрешения за продукти, да гарантират вземането на подходящи мерки или налагането на специални условия с цел намаляване на установените рискове до приемливи нива.

               (9)

               Важно е разпоредбите на настоящата директива да се прилагат едновременно във всички държави-членки, с цел да се осигури еднакво третиране на пазара на биоциди, съдържащи активното вещество етофенпрокс, както и да се улесни правилното функциониране на пазара на биоциди като цяло.

               (10)

               Трябва да се отпусне разумен период от време, преди дадено активно вещество да бъде включено в приложение I към Директива 98/8/ЕО, с цел да се позволи на държавите-членки и на заинтересованите страни да се подготвят за наложените нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който, в съответствие с член 12, параграф 1, буква в), ii) от Директива 98/8/ЕО, започва от датата на включване.

               (11)

               След включването на държавите-членки трябва да се предостави разумен период за прилагането на член 16, параграф 3 от Директива 98/8/ЕО, и по-специално за издаване, изменяне или отмяна на разрешения за биоцидни продукти от продуктов тип 8, съдържащи етофенпрокс, с цел да се осигури привеждането в съответствие с Директива 98/8/ЕО.

               (12)

               Директива 98/8/ЕО следва да бъде съответно изменена.

               (13)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 31 януари 2009 г. законовите, подзаконовите и административните разпоредби, необходими за привеждане в съответствие с настоящата директива. Те незабавно предават на Комисията текста на тези разпоредби и прилагат таблица за съответствието на въпросните разпоредби с настоящата директива.
   Те прилагат тези разпоредби, считано от 1 февруари 2010 г.
   Когато държавите-членки приемат тези разпоредби, в тях се съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки предават на Комисията текста на основните разпоредби от националното законодателство, които те приемат в областта, уредена от настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 15 февруари 2008 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1. Директива, последно изменена с Директива 2007/70/ЕО на Комисията (ОВ L 312, 30.11.2007 г., стр. 26).

      (2)  ОВ L 307, 24.11.2003 г., стр. 1. Регламент, последно изменен с Регламент (ЕО) № 1849/2006 (ОВ L 355, 15.12.2006 г., стр. 63).

      ПРИЛОЖЕНИЕ
      В приложение I към Директива 98/8/ЕО се включва следната позиция № 5:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване, отнасящи се за активните вещества в тях)

                     Дата на изтичане на срока за включване

                     Продуктов тип

                     Специални разпоредби (1)

                     „5

                     етофенпрокс

                     3-феноксибензил-2-(4-етоксифенил)-2-метилпропилетер
                     ЕО № 407-980-2
                     CAS № 8 0844-07-1

                     970 g/kg

                     1 февруари 2010 г.

                     31 януари 2012 г.

                     31 януари 2020 г.

                     8

                     В съответствие с член 5 и приложение VI при оценяването на заявление за издаване на разрешения за продукт, държавите-членки оценяват съответната употреба и/или изложеност и/или населението, които не са били представени при оценката на риска на ниво на Общността и които биха могли да бъдат изложени на действието на продукта. При издаването на разрешения за продукти, държавите-членки оценяват риска и впоследствие гарантират вземането на подходящи мерки или налагането на специални условия с цел намаляване на установените рискове. Разрешение за продукт може да бъде издавано само в случай че заявлението доказва, че рисковете могат да бъдат намалени до приемливи нива.
                     Държавите-членки гарантират, че при издаването на разрешения се спазват следните условия:
                     Предвид установените рискове за работници, продуктите могат да бъдат използвани целогодишно само при условие че са предоставени данни за дермална абсорбция, за да бъде доказано, че няма неприемливи рискове в случай на хронична изложеност. В допълнение, продуктите, предвидени за промишлена употреба, трябва да бъдат използвани с подходяща лична защитна екипировка.“

         (1)  Във връзка с прилагането на общите принципи от приложение VI можете да намерите съдържанието и заключенията на докладите за оценка на интернет страницата на Комисията: http://ec.europa.eu/comm/environment/biocides/index.htm


title: Директива на Съвета от 27 юли 1976 година за сближаване на законодателствата на държавите-членки относно габаритните светлини, предните габаритни светлини, задните габаритни светлини и стопсветлините на моторни превозни средства и техните ремаркета

text:
Важна правна забележка

|

31976L0758

Официален вестник n° L 262 , 27/09/1976 стр. 0054 - 0070 специално финландско издание: глава 13 том 5 стр. 0083  специално гръцко издание: глава 13 том 4 стр. 0025  специално шведско издание: глава 13 том 5 стр. 0083  специално испанско издание: глава 13 том 5 стр. 0093  специално португалско издание глава 13 том 5 стр. 0093  специално чешко издание глава 13 том 003 стр. 174  - 190 специално испанско издание глава 13 том 003 стр. 174  - 190 специално унгарско издание глава 13 том 003 стр. 174  - 190 специално литвийско издание глава 13 том 003 стр. 174  - 190 LV.ES глава 13 том 003 стр. 174  - 190 MT.ES глава 13 том 003 стр. 174  - 190 PL.ES глава 13 том 003 стр. 174  - 190 SK.ES глава 13 том 003 стр. 174  - 190 специално словенско издание глава 13 том 003 стр. 174  - 190

		19760727Директива на Съветаот 27 юли 1976 годиназа сближаване на законодателствата на държавите-членки относно габаритните светлини, предните габаритни светлини, задните габаритни светлини и стопсветлините на моторни превозни средства и техните ремаркета(76/758/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че техническите изисквания, които моторните превозни средства трябва да удовлетворяват съгласно националните законодателства отнасящи се inter alia до техните габаритни светлини, предни габаритни светлини, задни габаритни светлини и стопсветлините;като има предвид, че тези изисквания се различават в различните държави-членки; като има предвид, че следователно е необходимо всички държави-членки да приемат същите изисквания, било в допълнение или на мястото на техните съществуващи правила, с цел по-специално да позволят процедурата за типово одобрение на ЕИО, която е предмет на Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторни превозни средства и техните ремаркета [3], да бъде въведена по отношение на всеки тип превозно средство;като има предвид, че в Директива 76/756/ЕИО [4] Съветът постановява общите изисквания за монтирането на светлинни и светлинно-сигнални устройства на моторни превозни средства и техните ремаркета;като има предвид, че съгласуваната процедура за типово одобрение на предни габаритни светлини, задни габаритни светлини и стопсветлини дава възможност на всяка държава-членка да провери съответствието с общите изисквания за конструкция и изпитване и да информира другите държави-членки за направената констатация, изпращайки копие от сертификата за типово одобрение, попълнено за всеки тип предна габаритна светлина, задна габаритна светлина и стопсветлина; като има предвид, че поставянето на знака за типово одобрение на ЕИО на всички светлини, произведени в съответствие с одобрения тип, премахва всякаква необходимост от технически проверки на тези предни габаритни светлини, задни габаритни светлини и стоп светлини в другите държави-членки;като има предвид, че е желателно да се вземат предвид техническите изискания, приети от Икономическата комисия за Европа на Организацията на обединените нации в нейния Регламент № 7 ("Единни разпоредби за одобрението на габаритни светлини, червени задни светлини и стопсветлини за моторни превозни средства (с изключение на мотоциклети) и техните ремаркета") [5], който е приложен към Споразумението от 20 март 1958 г. относно одобрението и взаимното признаване на одобрение за оборудване и части за моторно превозно средство;като има предвид, че сближаването на националните законодателствата относно моторни превозни средства, изисква взаимното признаване от държавите-членки на извършените проверки от всяка една от тях на базата на общите изисквания;ПРИЕ НАСТОЯЩАТА ДИРЕКТИВА:Член 11. Всяка държава-членка предоставя типово одобрение на ЕИО за всеки тип предна габаритна светлина, задна габаритна светлина и стопсветлина, която удовлетворява изискванията за конструкция и изпитване, предвидени в приложения 0, I, III, IV и V.2. Държавата-членка, която е предоставила типово одобрение на ЕИО, взема необходимите мерки, с цел да провери дали произведените образци съответстват на одобрения тип, доколкото това е необходимо и, ако е нужно, в сътрудничество с компетентните органи на другите държави-членки. Тази проверка е ограничена до проверки на място.Член 2Държавите-членки издават на производителя или на негов упълномощен представител за всеки тип предна габаритна светлина, задна габаритна светлина и стопсветлина, която одобряват съгласно член 1, знак за типово одобрение на ЕИО съгласно образците, показани в приложение III.Държавите-членки вземат всички подходящи мерки, за да предотвратят използването на знаци, които могат да създадат объркване между предни габаритни светлини, задни габаритни светлини и стопсветлини, които са били типово одобрени съгласно член 1, и други устройства.Член 31. Никоя държава-членка не може да забранява пускането на пазара на предни габаритни светлини, задни габаритни светлини и стопсветлини на основания, свързани с тяхната конструкция или метод на функциониране, ако те носят знака за типово одобрение на ЕИО.2. Въпреки това, дадена държава-членка може да забрани пускането на пазара на предни габаритни светлини, задни габаритни светлини и стоп светлини, носещи знака за типово одобрение на ЕИО, които системно не съответстват на одобрения тип.Тази държава незабавно уведомява другите държави-членки и Комисията за взетите мерки, уточнявайки основанията за решението си.Член 4Компетентните органи на всяка държава-членка в рамките на един месец изпращат на компетентни органи на другите държавите-членки копие от сертификата за типово одобрение, пример за което е даден в приложение II, попълнен за всеки тип предна габаритна светлина, задна габаритна светлина и стоп светлина, който те одобряват или отказват да одобрят.Член 51. Ако държавата-членка, която е предоставила типово одобрение на ЕИО открие, че номер на предни габаритни светлини, задни габаритни светлини и стопсветлини, носещи същия знак за типово одобрение на ЕИО, не съответства на типа, който е одобрен, тя взема необходимите мерки, за да гарантира съответствието на производствените образци с одобрения тип. Компетентните органи на тази държава съветват тези на другите държави-членки за взетите мерки, които могат, когато несъответствието е системно, да бъдат разширени до отнемането на типовото одобрение на ЕИО. Споменатите органи вземат същите мерки, ако са информирани от компетентните органи на друга държава-членка за такова несъответствие.2. Компетентните органи на държавите-членки в рамките на един месец уведомяват всяка друга за всяко отнемане на типово одобрение на ЕИО и за основанията за такава мярка.Член 6Всяко решение, взето съгласно разпоредбите, приети в изпълнение на настоящата директива за отказ или отнемане на типово одобрение на ЕИО за предни габаритни светлини, задни габаритни светлини и стопсветлини или за забраняващо пускането им на пазара или използването им, излага подробно основанията, на които то се основава. За такива решения се отправя уведомление до съответната страна, която същевременно е информирана за наличните средства за правна защита съгласно законодателствата, които са в сила в държавите-членки и за сроковете, в които могат да се упражняват такива средства за правна защита.Член 7Никоя държава-членка не може да откаже да предостави типово одобрение на ЕИО или национално типово одобрение за превозно средство на основания, свързани с неговите габаритни светлини, предни габаритни светлини, задни габаритни светлини и стоп светлини, ако те носят знака за типово одобрение на ЕИО и са монтирани в съответствие с изискванията, предвидени в Директива 76/756/ЕИО.Член 8Никоя държава-членка не може да откаже или да забрани продажбата, регистрацията, пускането в експлоатация или в употреба на дадено превозно средство на основания, свързани с габаритните светлини, предните габаритни светлини, задните габаритни светлини и стопсветлините, ако те носят знака за типово одобрение на ЕИО и са монтирани в съответствие с изискванията, предвидени в Директива 76/756/ЕИО.Член 9За целите на настоящата директива "превозно средство" означава всяко моторно превозно средство, предназначено за движение по пътищата, с или без каросерия, имащо поне четири колела и с максимално проектирана скорост 25 km/h и неговите ремаркета, с изключение на превозни средства, които се движат по релси, селскостопански трактори и машини и обществени превозни средства.Член 10Всички изменения, необходими за да се приспособят към техническия прогрес изискванията от приложенията, се приемат в съответствие с процедурата, предвидена в член 13 на Директива 70/156/ЕИО.Член 111. Държавите-членки приемат и публикуват необходимите разпоредби, за да се съобразят с настоящата директива преди 1 юли 1977 г. и незабавно уведомяват Комисията за това. Те прилагат тези разпоредби най-късно от 1 октомври 1977 г.2. След нотифицирането на настоящата директива, държавите-членки следят също така за това Комисията да бъде своевременно уведомена, за да ѝ дадат възможност да представи възраженията си за всеки проект за законови, подзаконови или административни разпоредби, които предлагат да приемат в областта, уредена с настоящата директива.Член 12Адресати на настоящата директива са държавите-членки.Съставено в Брюксел на 27 юли 1976 година.За СъветаПредседателM. van der Stoel[1] ОВ С 76, 7.4.1975 г., стр. 37.[2] ОВ С 255, 7.11.1975 г., стр. 3.[3] ОВ L 42, 23.2.1970 г., стр. 1.[4] ОВ L 262, 27.9.1976 г., стр. 1.[5] Икономическа комисия за Европа, Документ Е/ЕСЕ/324, Допълнение 6 от 22 май 1967 г. плюс Поправка 1 от 9 февруари 1971 г.--------------------------------------------------19760727Списък на приложениятаПриложение 0Приложение IПриложение IIПриложение III- Допълнение: Примери за знаци за типово одобрение на ЕИОПриложение IVПриложение V[*] Техническите изисквания на настоящото приложение са сходни на онези от Регламент № 7 на Икономическата комисия за Европа. По-специално, подразделенията по точки са същите. По тази причина, ако точка от този регламент няма съответстваща в настоящата директива, нейният номер е даден в скоби за сведение.--------------------------------------------------19760727ПРИЛОЖЕНИЕ 0ОПРЕДЕЛЕНИЯ, ОСНОВНИ ИЗИСКВАНИЯ, ИНТЕНЗИТЕТ НА ИЗЛЪЧВАНАТА СВЕТЛИНА, ПРОЦЕДУРА ПО ИЗПИТВАНЕТО, ЦВЯТ НА ИЗЛЪЧВАНАТА СВЕТЛИНА, СЪОТВЕТСТВИЕ НА ПРОДУКЦИЯТА, БЕЛЕЖКА ОТНОСНО ЦВЕТА1. ОПРЕДЕЛЕНИЯЗа целите на настоящата директива:1.0. Габаритна светлина"Габаритна светлина" означава светлините, монтирани на крайния външен ръб, колкото е възможно по-високо на превозното средство и предназначени ясно да указват цялата широчина на превозното средство. Този сигнал е предназначен за определени превозни средства и ремаркета да допълва предните и задните габаритни светлини на превозното средство, привличайки особено вниманието към неговите габарити.1.1. Предни габаритни светлини"Предни габаритни светлини" означава светлината, използвана за указване присъствието и широчината на превозното средство, когато последното е погледнато отпред.1.2. Задни габаритни светлини"Задни габаритни светлини" означава светлината, използвана за указване присъствието и широчината на превозното средство, когато последното е погледнато отзад.1.3. Стоп светлина"Стоп светлина" означава светлината, използвана за указване на другите участници в движението, които се намират зад превозното средство, че водачът е използвал работната спирачка.1.4. Устройство"Устройство" означава светлинно или сигнално устройство, съдържащо светлинен източник (и в определени случаи, оптична система), лещи и корпус. Устройството може да съдържа една или повече светлини; ако съдържа няколко светлини, те могат да се групират, комбинират или взаимно свързват.1.4.1. Групирани светлини"Групирани светлини" означава устройства, имащи отделни лещи и отделни светлинни източници, но общ корпус.1.4.2. Комбинирани светлини"Комбинирани светлини" означава устройства, имащи отделни лещи, но общ светлинен източник и общ корпус.1.4.3. Взаимно свързани светлини"Взаимно свързани светлини" означава устройства, имащи отделни светлинни източници (или един светлинен източник, работещ при различни условия), напълно или частично общи лещи и общ корпус.1.5. Единична светлина"Единична светлина" означава всяка комбинация от две или повече светлини, било идентични или не, имащи същите функции и излъчващи светлина от същия цвят, ако са съставени от устройства, проекцията на чиито светлинно излъчващи повърхности, които в една и съща напречна равнина заемат 60 % или повече от повърхността на най-малкия правоъгълник, описващ проекциите на тези светлинно излъчващи повърхности, при условие че такава комбинация е одобрена като единична светлина, когато се изисква одобрение.1.6. Две светлини или четен брой светлини"Две светлини или четен брой светлини" означава единична светлинно излъчваща повърхност във формата на ивица, ако е разположена симетрично по отношение на средната надлъжна равнина на превозното средство и продължава от двете страни в рамките на не по-малко от 400 мм от крайния външен ръб на превозното средство, и е не по-дълга от 800 мм. Осветяването на такава повърхност се осигурява от не по-малко от два светлинни източника, разположени колкото се може по-близо до краищата му. Светлинно излъчващата повърхност може да се състои от определен брой съпоставими елементи, при условие че проекциите на няколкото индивидуални светлинно излъчващи повърхности в същата напречна равнина заемат не по-малко от 60 % от повърхността на най-малкия правоъгълник, описващ проекциите на тези индивидуални светлинно излъчващи повърхности.(2.) (3.) (4.) 5. ОСНОВНИ ИЗИСКВАНИЯ5.1. Всяка проба съответства на изискванията, посочени в точки 6 и 8.5.2. Устройствата трябва да са така проектирани и конструирани, че при нормални условия на използване, въпреки някои вибрации, на които могат да бъдат подложени по време на такова използване, тяхното задоволително функциониране се запазва и те запазват характеристиките си, наложени от настоящата директива.5.3. Светлини, одобрени като предни габаритни светлини също се разглеждат и като габаритни светлини.5.4. Светлини, одобрени като задни габаритни светлини също се разглеждат и като габаритни светлини.5.5. Комбинациите от предни и задни габаритни светлини, намиращи се в общ корпус, също могат да се използват като габаритни светлини.6. ИНТЕНЗИТЕТ НА ИЗЛЪЧВАНАТА СВЕТЛИНА6.1. В еталонните оси светлината, излъчвана от всяка една от двете проби е не по-малко от минималния интензитет и не повече от максималния интензитет, определен по-долу:| | Минимум (cd) | Максимум (cd) |6.1.1. | Предни габаритни светлини | 4 | 60 |6.1.2. | Задни габаритни светлини | 2 | 12 |6.1.3. | Стопсветлини | 40 | 100 |6.2. Извън еталонните оси и в рамките на ъгловите полета, определени в диаграмите в приложение I, интензитетът на светлината, излъчвана от всяка една от двете проби трябва:6.2.1. във всяка посока, съответстваща на точките от таблицата за разпределение на светлинния интензитет, представена в приложение IV, да не бъде по-малък от стойността, показана в споменатата таблица за въпросната посока, изразен като процент от минимума, определен в точка 6.1;6.2.2. във всяка посока в рамките на пространството, от което въпросната лампа се вижда, да не надвишава максимума, определен в точка 6.1;6.2.3. светлинен интензитет, обаче, от 60 cd се допуска над равнина, формираща ъгъл от 5° надолу с хоризонталната равнина, за задни габаритни светлини, взаимно свързани със стоп светлини (виж точка 6.1.2);6.2.4. освен това,6.2.4.1. в цялото пространство на полетата, определени в приложение I, интензитетът на излъчваната светлина трябва да е равен поне на 0,05 cd за предните габаритни светлини и задните габаритни светлини и на 0,3 cd за стоп светлините;6.2.4.2. ако задна габаритна светлина е свързана със стоп светлина, отношението между действително измерените светлинни интензитети от двете светлини, когато са включени едновременно и интензитетът на задната габаритна светлина, когато е включена сама, трябва да е поне 5:1 в полето, ограничено от правите хоризонтална линии, минаващи през + 5° и – 5 °V и правите вертикални линии, минаващи през + 10° и – 10 °Н от таблицата за разпределение на светлината.6.2.4.3. изискванията от точка 2.2 от приложение IV относно локалните изменения на интензитета трябва да се спазват.6.3. Интензитетите се измерват с непрекъснато горяща крушка/и. Оцветената светлина се използва, когато се отнася до устройства, излъчващи подбрана жълта или червена светлина.6.4. Приложение IV, на което се позовава точка 6.2.1, дава уточнения относно методите за измерване, които следва да се прилагат.7. ПРОЦЕДУРА ПО ИЗПИТВАНЕТОВсички измервания се извършват с безцветни стандартни светлини, принадлежащи към видовете светлини, предвидени за устройството и регулирани, за да излъчват нормалния светлинен поток, предписан за тези видове светлини.8. ЦВЯТ НА ИЗЛЪЧВАНАТА СВЕТЛИНАЦветът на излъчваната светлина, измерен използвайки светлинен източник с температура на цвета от 2854 К, съответстващ на осветител А на Международната комисия по осветяване (CIE), трябва да е в границите на координатите, предписани за съответния цвят в приложение V.9. СЪОТВЕТСТВИЕ НА ПРОДУКЦИЯТАВсяко устройство, носещо знак за типово одобрение на ЕИО трябва да съответства на одобрения тип и да удовлетворява фотометричните условия, посочени в точки 6 и 8. Въпреки това, в случая на устройство произволно подбрано от серия продукция, изискванията за минимален интензитет на излъчваната светлина (измерено със стандартна светлина, както е споменато в точка 7) могат да бъдат ограничени във всяка съответна посока до 80 % от минималните стойности, уточнени в точки 6.1 и 6.2.(10.) 11. БЕЛЕЖКА ОТНОСНО ЦВЕТАТипово одобрение на ЕИО се предоставя, ако цветът на излъчваната светлина е този, определен в точка 3.13 от приложение I към Директива 76/756/ЕИО.--------------------------------------------------19760727ПРИЛОЖЕНИЕ IПРЕДНИ ГАБАРИТНИ СВЕТЛИНИ, ЗАДНИ ГАБАРИТНИ СВЕТЛИНИ И СТОП СВЕТЛИНИ МИНИМАЛНИ ЪГЛИ, ИЗИСКВАНИ ЗА РАЗПРЕДЕЛЕНИЕТО НА СВЕТЛИНАТА В ПРОСТРАНСТВОТО [*]Във всички случаи, минималните вертикални ъгли на разпределението на светлината в пространството са 15° над и 15° под хоризонталата.+++++ TIFF +++++[*] Ъглите, показани на тази диаграми съответстват на устройствата, предназначени да бъдат монтирани от дясната страна на превозното средство. Стрелките показват предницата на превозното средство.--------------------------------------------------19760727ПРИЛОЖЕНИЕ IIОБРАЗЕЦ ЗА СЕРТИФИКАТ ЗА ТИПОВО ОДОБРЕНИЕ НА ЕИО(Максимален формат: А4 (210 × 297 mm))+++++ TIFF +++++--------------------------------------------------19760727ПРИЛОЖЕНИЕ IIIИЗИСКВАНИЯ ЗА ТИПОВО ОДОБРЕНИЕ НА ЕИО И ЗА МАРКИРАНЕ1. ЗАЯВЛЕНИЕ ЗА ТИПОВО ОДОБРЕНИЕ НА ЕИО1.1. Заявлението за типово одобрение на ЕИО се представя от притежателя на търговското наименование или марката или от неговия упълномощен представител.1.2. В случая на предна габаритна светлина, заявлението за типово одобрение на ЕИО уточнява дали е предназначена да излъчва бяла или подбрано жълта светлина.1.3. За всеки тип предна или задна габаритна светлина и стоп светлина, заявлението се придружава от следното:1.3.1. кратко техническо описание, уточняващо по-специално типа на предписаната светлина или светлини;1.3.2. чертежи, (три копия), достатъчно подробни, за да позволят идентификацията на типа на светлината и показващи геометричното положение, в което светлината трябва да се монтира на превозното средство, осите на наблюдение, които трябва да се вземат като еталонна ос в изпитванията (хоризонтален ъгъл Н = 0°, вертикален ъгъл V = 0°) и точката, която трябва да се вземе за еталонен център в тези изпитвания;1.3.3. две проби; ако светлините са такива, че могат да се монтират само от едната страна на превозното средство, двете представени проби могат да бъдат идентични и да са подходящи за монтиране само от дясната или само от лявата страна на превозното средство.2. МАРКИРОВКИ2.1. Устройствата, представени за типово одобрение на ЕИО, трябва да носят:2.1.1. търговско наименование или марка на заявителя, които трябва да са ясно четливи и незаличими;2.1.2. ясно четлива и незаличима маркировка, посочваща типа или типовете на препоръчаната светлина;2.1.3. и да съдържат достатъчно широко място за знака за типово одобрение на ЕИО и за допълнителните символи, предвидени в точка 4.3; това място е посочено на чертежите, споменати в точка 1.3.2.3. ТИПОВО ОДОБРЕНИЕ НА ЕИО3.1. Ако всички проби, представени в съответствие с точка 1, отговарят на изискванията от точки 5, 6, 7 и 8 от приложение 0, типовото одобрение на ЕИО е предоставено и се предоставя номер на типовото одобрение.3.2. Този номер не се предоставя на някой друг тип предна габаритна светлина, задна габаритна светлина или стоп светлина, с изключение когато типовото одобрение на ЕИО е разширено по отношение на друг тип устройство, различаващо се само по цвета на излъчваната светлина.3.3. Когато се изисква типово одобрение на ЕИО за даден тип светлинно и светлинно-сигнално устройство, съдържащо предна габаритна светлина, задна габаритна светлина или стоп светлина и други светлини, единичен знак за типово одобрение на ЕИО може да бъде издаден, при условие че въпросната светлина отговаря на изискванията на настоящата директива и че всяка от другите светлини, формиращи част от светлинното и светлинно-сигналното устройство, за което се изисква типово одобрение на ЕИО съответства на особената директива, която се прилага по отношение на нея.4. ЗНАЦИ4.1. Всяка предна габаритна светлина, задна габаритна светлина или стоп светлина, съответстваща на одобрения тип съгласно настоящата директива, носи знак за типово одобрение на ЕИО.4.2. Този знак се състои от правоъгълник, във вътрешната част на който е поставена буквата "e", следвана от отличителната/ите буква/и или номер на държавата-членка, която е предоставила типовото одобрение:1.  за Германия,2.  за Франция,3.  за Италия,4.  за Нидерландия6.  за Белгия,11.  за Обединеното кралство,13.  за Люксембург,DK  за Дания,IRL  за Ирландия.Той трябва също да включва номера на типовото одобрение на ЕИО, който съответства на номера на сертификата за типово одобрение на ЕИО, издадено за въпросния тип осветително устройство.4.3. В следните случаи знакът за типово одобрение на ЕИО се допълва с допълнителен символ или символи:4.3.1. буквата "А" на устройства, отговарящи на изискванията относно предни габаритни светлини, определени от настоящата директива;4.3.2. буквата "R" на устройства, отговарящи на изискванията относно задни габаритни светлини, определени от настоящата директива;4.3.3. буквата "S" на устройства, отговарящи на изискванията относно стоп светлини, определени от настоящата директива;4.3.4. буквите "R" и "S" разделени с хоризонтално тире, на устройства, съдържащи едновременно задна габаритна светлина и стоп светлина, отговарящи на изискванията относно такива светлини, определени от настоящата директива;4.3.5. стрелка, сочеща към страната, на която фотометричните спецификации са удовлетворени до ъгъла от 80 °Н, на предните габаритни светлини или на задните габаритни светлини, чиито геометрични ъгли на видимост са асиметрични по отношение на еталонните оси в хоризонтална посока.4.4. Номерът на типово одобрения компонент на ЕИО трябва да се постави в удобна позиция близо до правоъгълника ограждащ буквата "е".4.5. Знакът на типово одобрения компонент на ЕИО и допълнителните символи трябва да се поставят върху оптичното стъкло на лампата или на едно от тези оптични стъкла по такъв начин, че да са незаличими и ясно четливи, дори когато лампите са монтирани на превозното средство.4.6. Примери за знаци на типово одобрения компонент на ЕИО и допълнителни символи са показани в допълнението.4.7. Където номерът на типово одобрение на компонент на ЕИО е издаден, като в 3.3, за тип на светлинно и светлинносигнализиращо устройство, съдържащо предна габаритна (странична) светлина, задна габаритна (странична) светлина или стоп светлини и други светлини, единичният знак за типово одобрения компонент на ЕИО може да се постави, състоящ се от:- правоъгълник, съдържащ буквата "е", последвана от разпознавателен номер или букви на държавата-членка, която е предоставила типовото одобрение,- номера на типово одобрение на ЕИО,- допълнителни символи, изисквани от различните директиви, съгласно които е издадено типовото одобрение на ЕИО за компонент.4.8. Размерите на различните компоненти на този знак не трябва да са по-малки от най-големите от минималните размери, определени за индивидуалните маркировки от различните директиви, съгласно за които е предоставено типово одобрение на ЕИО.--------------------------------------------------19760727ДопълнениеПРИМЕРИ НА ЗНАЦИ ЗА ТИПОВО ОДОБРЕНИЕ НА ЕИО+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------19760727ПРИЛОЖЕНИЕ IVФОТОМЕТРИЧНИ ИЗМЕРВАНИЯ1. МЕТОДИ ЗА ИЗМЕРВАНЕ1.1. По време на фотометричните измервания подходящо прикриване трябва да предотврати излишните отражения.1.2. В случай на възражения относно резултатите от измерванията, последните се извършват по такъв начин, че да отговарят на следните изисквания:1.2.1. разстоянието за измерването трябва да е такова, че законът за обратната пропорционалност от квадрата на разстоянието да е приложим;1.2.2. измерващото съоръжение трябва да е такова, че разгънатият ъгъл на приемника, погледнат от еталонния център на светлината, да е между 10′ и един градус;1.2.3. изискването за интензитета за конкретна посока на наблюдение се смята за удовлетворено, когато е получено в посока, която се отдалечава с не повече от 15′ от посоката на наблюдението.2. СТАНДАРТНА ТАБЛИЦА ЗА РАЗПРЕДЕЛЕНИЕТО НА СВЕТЛИННИЯ ИНТЕНЗИТЕТ+++++ TIFF +++++2.1. Посоката Н = 0° и V = 0° съответства на еталонните оси. (На превозното средство тя е хоризонтална, успоредна на средната надлъжна равнина на превозното средство и ориентирана в изискваната посока на видимост). Тя минава през еталонния център. Стойностите посочени в таблицата дават за различните посоки на измерванията минималните интензитети като процент от изисквания минимум в осите за всяка светлина (в посоката Н = 0° и V = 0°).2.2. Ако при визуалния оглед на дадена светлина се появяват съществени разлики в интензитета, се прави проверка, за да се гарантира, че никой интензитет, измерен между две от посоките на измерване, упоменати в точка 2.1, не е:2.2.1. за минимално определяне под 50 % от минималния интензитет на по-слабия от двата интензитета, предписани за тези посоки на измерване;2.2.2. за максимално определяне над по-големия от двата максимални интензитета, предписани за тези посоки на измерване, увеличени с дроб, изразена като линейна функция на разликата между интензитетите, предписани за споменатите посоки на измерване.--------------------------------------------------19760727ПРИЛОЖЕНИЕ VЦВЯТ НА ИЗЛЪЧВАНАТА СВЕТЛИНА ТРИЦВЕТНИ КООРДИНАТИЧЕРВЕНО: | граница към жълто: | y ≤ 0,335 |граница към пурпурно: | z ≤ 0,008 |БЯЛО: | граница към синьо: | x ≥ 0,310 |граница към жълто: | x ≤ 0,500 |граница към зелено: | y ≤ 0,150 + 0,640x |граница към зелено: | y ≤ 0,440 |граница към пурпурно: | y ≥ 0,050 + 0,750x |граница към червено: | y ≥ 0,382 |ПОДБРАНО ЖЪЛТО: | граница към червено: | y ≥ 0,138 + 0,580x |граница към зелено: | y ≤ 1,29x – 0,100 |граница към бяло: | y ≥ – x + 0,966 |граница към спектралната стойност: | y ≤ – x + 0,992 |За да се проверят тези цветометрични характеристики, се използва източник на светлина с температура на цвета от 2854 К, съответстваща на осветител А на Международната комисия по осветяването (CIE).--------------------------------------------------